Във връзка с постъпило уведомление с вх.№ ОВОС-1636/09.06.2025г. за: „Изработване на подробен устройствен план (ПУП) – план за регулация и застрояване (ПРЗ) за урегулиране на ПИ с идентификатор 000243 находящ се в м-ст „Баира“, землището на с. Триводици, общ. Стамболийски, обл. Пловдив с отреждане за „Производствени и складови дейности, съхранение на инертни, строителни и др. материали“ за изграждане на площадка за третиране на отпадъци от пластмаси, стъкло, пластмасови и стъклени опаковки“ и допълнителна информация с вх. № ОВОС-1636-3/04.07.2025г. от Община Стамболийски, с възложител “РАИЛ КЕРИЪР” ООД, на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

**І. По отношение на изискванията за екологична оценка (ЕО) по глава шеста, раздел II от Закона за опазване на околната среда (ЗООС);**

Заявеното попада в обхвата на чл.2, ал.2, т.4 от *Наредба за условията и реда за извършване на екологична оценка на планове и програми* (Наредба за ЕО) и в тази връзка следва да бъде предмет на процедура по преценяване **необходимостта от извършване на екологична оценка /ЕО/.**

Съгласно чл. 82, ал. 1 от ЗООС и чл. З, ал. 2, т. 1 на Наредбата по ЕО, преценката за извършване на екологична оценка се извършва едновременно с изготвянето и решението за преценяване на необходимостта от извършване на ЕО се издава преди одобряването на съответния план/програма.

**ІІ.** Имотът попада в границите на защитени зони от Европейската екологична мрежа „НАТУРА 2000“ – BG0000578 „Река Марица“ и BG0002057 „Бесапарски ридове“. Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на ЗЗ.

Възложителят е информиран за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-1636-4/30.07.2025г.